**ΙΔΙΩΤΙΚΟ ΣΥΜΦΩΝΗΤΙΚΟ - ΕΡΓΟΛΑΒΙΚΟ ΔΙΚΗΣ**

Στην ..………………… σήμερα την …../……/2021 οι κατωτέρω υπογράφοντες αφενός α) ……………………………………… του ………………………….., κάτοικος ………………………... οδός …………………………. αρ………… και β)η Δικηγορική Εταιρεία «Λουκάς Θ. Αποστολίδης & Συνεργάτες», συμφώνησαν, συνομολόγησαν και συναποδέχθηκαν τα κάτωθι:

1.**Α**.Ο πρώτος των συμβαλλομένων ενάγων – συνταξιούχος, αναθέτει στον δεύτερο τούτων, ο οποίος θα καλείται στη συνέχεια "ο Εντολοδόχος" όπως αυτός, μόνος ή με τους συνεργάτες του δικηγόρους, φέρει σε πέρας, δικαστικώς ή εξωδίκως, μέχρι την έκδοση τελεσίδικης αποφάσεως και μέχρι πλήρους ικανοποιήσεως του δικαιώματός του , τις εξής δικαστικές ενέργειες :

Hαγωγή που θα πραγματοποιηθεί αφορά την διεκδίκηση των αναδρομικών ποσών που προκύπτουν στην κύρια σύνταξη για το χρονικό διάστημα από 01.01.2019 μέχρι και σήμερα, λόγω του εσφαλμένου τρόπου υπολογισμού της ανταποδοτικής σύνταξης δυνάμει του ν.4387/2016 όπως έχει αντικατασταθεί σε επιμέρους διατάξεις του και ισχύει. Η αγωγή θα στρέφεται κατά του Ηλεκτρονικού Εθνικού Φορέα Κοινωνικής Ασφάλισης «e-ΕΦΚΑ» υπόχρεου για τη καταβολή της κύριας σύνταξης.

**Β**. Την διεκπεραίωση της ως άνω υπόθεσης αναλαμβάνει ο Εντολοδόχος υπό τους εξής όρους, οι οποίοι γίνονται αποδεκτοί από κοινού από αμφότερα τα συμβαλλόμενα μέρη, συγκεκριμένα:

1) Ο Εντολοδόχος θα λάβει από τον ενάγοντα - συνταξιούχο για αμοιβή του σε περίπτωση επιτυχούς εκβάσεως των δικών το ποσοστό **4%επί του καταβληθέντος καθαρού προ φόρου χρηματικού ποσού + ΦΠΑ 24%,** αν περατωθεί η υπόθεση αυτή καθ΄ οιονδήποτε τρόπο, δικαστικώς ή εξωδίκως είτε σε περίπτωση νομοθετικής ρύθμιση ή τροπολογίας, ή υπουργικής απόφασης ή διαιτητικής απόφασης. Το παρόν αποτελεί πλήρη απόδειξη προς τούτο, απαγορευομένου οιουδήποτε άλλου αποδεικτικού μέσου. Σε περίπτωση αποτυχίας της δίκης ο Εντολοδόχος δεν θα λάβει ουδεμία αμοιβή.

2) Το ύψος των εξόδων (στα οποία συμπεριλαμβάνονται η δαπάνη για την κατάθεση του οικείου ένδικου βοηθήματος και τα λοιπά δικαστικά έξοδα) ορίζονται για την Δικαστική διεκδίκηση , ήτοι τον εσφαλμένο τρόπο υπολογισμού της ανταποδοτικής σύνταξης δυνάμει του ν.4387/2016 όπως ισχύει, για τον πρωτοβάθμιοκαι δευτεροβάθμιο δικαιοδοτικό σχηματισμό(Διοικητικό Πρωτοδικείο& Διοικητικό Εφετείο)στο ποσό των**σαράντα ευρώ(40)** για έκαστο των εναγόντων.

O Εντολοδόχος κατά την απόλυτη αυτού κρίση και βούληση, θα δύναται να εισπράξει από τους αντιδίκους τις εν γένει δικαστικές δαπάνες που θα επιδικασθούν από τα δικαστήρια υπέρ του Εντολέα, τις οποίες δικαστικές δαπάνες και τα εν γένει όπως παραπάνω έξοδα και αμοιβές εκχωρεί από τούδε ο Εντολέας προς τον Εντολοδόχο, ο οποίος θα δύναται να εισπράξει απευθείας και χωρίς τη μεσολάβηση του εντολέα τα εν λόγω ποσά από τους αντιδίκους. .

3) Δεν επιτρέπεται στον Εντολέα – ενάγοντα να συμβιβασθεί με τους ως άνω αντιδίκους τους χωρίς τη σύμπραξη και έγγραφη συναίνεση του Εντολοδόχου, σε αντίθετη δε περίπτωση ο συμβιβασμός ή κατάργηση των δικών που γίνουν χωρίς τη συναίνεση του Εντολοδόχου θα είναι άκυροι, και ο Εντολοδόχος θα δικαιούται να συνεχίσει τον δικαστικό αγώνα για δικό του λογαριασμό κατά το εκχωρούμενο ποσοστό της ως άνω απαιτήσεως. Ρητώς συμφωνείται ότι, εάν παρά την ανωτέρω απαγόρευση, ο Εντολέας συμβιβασθεί με τους αντιδίκους τους, ο Εντολοδόχος δικαιούται να λάβει την ως άνω αμοιβή του (ποσοστό του) επί του ανταλλάγματος του συμβιβασμού.

4) Ο Εντολέας – ενάγοντας δεν έχει δικαίωμα να ανακαλέσει την παρούσα εντολή καθ’ όσον αυτή αφορά και το συμφέρον του Εντολοδόχου, σύμφωνα με το άρθρο 724 του Α.Κ.

5) Ο Εντολέας – ενάγοντας προς εκτέλεση της παρούσας εντολής του εκχωρεί και μεταβιβάζει δια του παρόντος στον Εντολοδόχο το ανωτέρω ποσό σε περίπτωση ευδοκίμησης της υπόθεσης είτε δικαστικώς είτε εξωδίκως επί του ποσού που θα εισπραχθεί είτε δικαστικώς είτε εξωδίκως είτε με συμβιβασμό δικαστικώς και ο Εντολοδόχος δικαιούται να εισπράξει το ποσό αυτό απευθείας από τους οφειλέτες – αντιδίκων του Εντολέως ή από οποιονδήποτε άλλο υπόχρεο χωρίς τη μεσολάβηση του Εντολέα και χωρίς να απαιτείται νέα εντολή ή εκχώρηση από πλευράς τους.

6) Σε περίπτωση κατά την οποία οι αντίδικοι προβούν σε μερική καταβολή των χρηματικών ποσών που ζητούνται με την αγωγή ή που θα επιδικασθούν με δικαστική απόφαση, συμφωνείται ότι ο Εντολοδόχος, θα λάβειπρώτος την αμοιβή του επί του καταβληθέντος ως άνω μέρους και το εναπομείναν υπόλοιπο θα ικανοποιηθεί με την ολοσχερή εξόφληση.

7) Όλοι οι όροι του παρόντος συμφωνούνται ουσιώδεις ενώ οποιαδήποτε τροποποίησή τους συμφωνείται μόνο εγγράφως , η παράβαση δε οποιουδήποτε όρου του παρόντος από ένα από τα συμβαλλόμενα μέρη παρέχει στο άλλο το δικαίωμα να καταγγείλει το παρόν με έγγραφη καταγγελία.

Το παρόν συντάχθηκε σε τρία (3) πρωτότυπα και υπογράφηκε από τους συμβαλλομένους που έλαβαν ανά ένα όμοιο, του τρίτου προοριζόμενου προς θεώρηση από την αρμόδια Δ.Ο.Υ. και κατάθεση στο Δικηγορικό Σύλλογο.

Τηλέφωνο:……………………………………

Κινητό:………………………………………

**ΟΙ ΣΥΜΒΑΛΛΟΜΕΝΟΙ**